钦定古今图书集成/理学汇编/学行典/第075卷 > 孔丛子 > 《抗志篇》
## 钦定古今图书集成/理学汇编/学行典/第075卷 > 孔丛子 > 《抗志篇》

卫君曰：“夫道大而难明，非吾所能也。今欲学术，何如？”
子思曰：“君无然也。体道者逸而不穷，任术者劳而无
功。古之笃道君子，生不足以喜之，利何足以动之，死
不足以禁之，害何足以怨之，故明于死生之分，通于
利害之变，虽以天下易其胫毛，无所概于志矣。是以
与圣人居，使穷士忘其贫贱，使王公简其富贵。君无
然也。”卫君曰：“善。”